stanford-oval/wikipedia huggingface dataset:
Dorothea Puente
Murhat

Puenten täysihoitolan maine oli kaksijakoinen. Osaa ärsytti hänen saituutensa ja se, ettei hän antanut heille postia tai rahaa; osa ylisti tämän pieniä ystävällisiä tekoja ja maukkaita kotitekoisia aterioitaan. Puenten motiivit tappaa vuokralaiset olivat taloudelliset. Poliisi arvioi hänen saaneen vääryydellä hankittuja tuottoja yli 5 000 dollaria kuukaudessa. Murhat näyttävät alkaneen pian sen jälkeen kun Puente alkoi vuokrata yläkerran asuntoaan. Huhtikuussa 1982 yläkerran asuntoon muutti 61-vuotias ystävä ja liikenainen Ruth Monroe, joka kuitenkin kuoli pian kodeiinin ja tylenolin yliannostukseen. Puente kertoi poliisille naisen olleen hyvin masentunut miehensä kuolettavan sairauden vuoksi. Poliisi uskoi tätä ja kirjasi tapauksen itsemurhaksi.
Poliisit palasivat muutaman viikon kuluttua, kun 74-vuotias eläkeläinen nimeltään Malcolm McKenzie (yksi neljästä vanhuksesta, jota Puenten väitetään huumanneen) syytti Puentea huumaamisesta ja varastamisesta. Puente tuomittiin kolmesta varkaudesta elokuussa 1982 viideksi vuodeksi vankeuteen. Vankilassa hän aloitti kirjeenvaihdon 77-vuotiaan oregonilaisen Everson Gillmouthin kanssa. Kirjeystävyys syveni ja kun Puente vapautui vuonna 1985 kolmen vuoden vankeuden jälkeen, mies saapui hakemaan häntä punaisella lava-autolla. Pian he alkoivat suunnitella häitä.
Marraskuussa 1985 Puente palkkasi Ismael Florezin asentamaan puupaneeleita asuntoonsa. Työstä ja 800 dollarista Puente antoi tälle punaisen hyväkuntoisen lava-auton, jonka hän kertoi kuuluneen hänen losangelesilaiselle poikaystävälle, joka ei enää tarvitse sitä. Lisäksi hän pyysi Florezia rakentamaan laatikon, jonka mitat olivat 1,8m x 0,9 m x 0,6 m. Hän kertoi tarvitsevansa laatikkoa kirjoille ja muille esineille. Sitten hän pyysi Florezia viemään nauloilla suljetun täytetyn laatikon varastoon. Florez suostui tähän ja Puente lähti miehen mukaan viemään laatikkoa. Matkalla hän käski miestä pysähtymään Garden Highwayssa Sutter Countyssa ja jättämään laatikon joen rannalle, joka toimi epävirallisena dumppauspaikkana. Puente kertoi laatikossa olevan vain romua. Tammikuussa 1986 kalastaja huomasi laatikon noin metrin päässä joen rannasta ja ilmoitti havainnostaan poliisille. Tutkijat löysivät pahoin mädäntyneen ja tunnistamattoman vanhan miehen ruumiin laatikon sisältä.
Puente puolestaan jatkoi Everson Gillmouthin eläkkeen keräämistä ja lähetti kirjeitä hänen perheelleen selittäen että ei voi ottaa heihin yhteyttä sairautensa vuoksi. Puentea myös  ylläpiti täysihoitoa ja otti sisään 40 uutta asukasta. Gillmouthin ruumis pysyi tunnistamattomana kolme vuotta.
Puente hyväksyi edelleen vanhuksia vuokralaisikseen ja hän oli suosittu erityisesti paikallisten sosiaalivirkailijoiden keskuudessa, koska hän otti huostaansa kovia tapauksia, mukaan lukien huumeriippuvaisia ja väkivaltaisia henkilöitä. Joka kuukausi Dorothea keräsi kaikkien vuokralaistensa postin ennen kuin asukkaat itse näkivät ne ja antoi heille vain pienen määrän rahaa, ottaen itse loput. Ehdonalaisvalvojat vierailivat Puenten luona, mutta eivät huomanneet mitään rikkomuksia.
Kuolema

Dorothea Puente kuoli 82-vuotiaana vankilassa maaliskuussa 2011 luonnollisiin syihin.
Televisiossa

Dorothea Puenten tapausta on käsitelty useissa amerikkalaisissa rikosdokumenttiohjelmissa.
Tapausta käsitteli myös puolidokumentäärinen sarja Ghost Adventures, jossa Zak Bagans tiimeineen yrittää saada kerättyä todisteita aaveiden olemassaolosta. Puenten taloa tutkittiin 13. kauden 5. jaksossa Dorothea Puente Murder House imdb.com. Jaksossa tiimi sai yhteyden henkiin elektronisten laitteidensa avustuksella ja "todistusaineiston" mukaan uhreja olisi 15. Ruumiit, joita poliisit eivät ole löytäneet, olisi haudattu talon kellarin betonilattian alle.
Ely Ould Mohamed Vall

Ely Ould Mohamed Vall (arab. إعلي ولد محمد فال‎; 1953 Nouakchott – 5. toukokuuta 2017 Zouérat) oli mauritanialainen sotilas, joka johti maata elokuun 2005 vallankaappauksen jälkeen 19. huhtikuuta 2007 asti, jolloin valta luovutettiin ensimmäiselle demokraattisesti valitulle hallitukselle.
Ranskan ja Marokon sotilasoppilaitoksissa koulutettu Vall osallistui sotaan Polisariota vastaan vuodesta 1979, ja hänet nimitettiin vain 27-vuotiaana Trazan sotilaspiirin komentajaksi. Hän oli pitkäaikaisen presidentti Ould Tayan liittolainen ja osallistui jo kaappaukseen, joka toi hänet valtaan joulukuussa 1984. Vuodesta 1985 hän johti maan poliisivoimia, Sûreté Nationalea.
3. elokuuta 2005 ryhmä sotilaita otti verettömästi vallan Ould Tayan ollessa ulkomailla Saudi-Arabian kuningas Fahdin hautajaisissa. Vall nimitettiin Oikeuden ja demokratian sotilasneuvoston johtoon.
Väliaikainen johto siirsi maan demokratiaan 25. maaliskuuta 2007 järjestettiin demokraattiset parlamentti- ja presidentinvaalit sekä kansanäänestys perustuslaista, mikä huipentui Mauritanian historian ensimmäisen demokraattisesti valitun presidentin, Sidi Ould Cheikh Abdallahin virkaanastumiseen maaliskuussa 2007.
Erdősin–Surányin lause

Erdősin–Surányin lause on lukuteoriaan liittyvä lause. Sen mukaan mielivaltainen kokonaisluku a esittää muodossa  a=\pm 1^{2}\pm 2^{2}\pm 3^{2}\pm ...\pm m^{2} valitsemalla etumerkit ja m sopivasti. Lausetta voi yleistää seuraavasti: jokaisella kokonaisluvulla n voidaan mielivaltainen kokonaisluku a esittää muodossa  a=\pm 1^{n}\pm 2^{n}\pm 3^{n}\pm ...\pm m^{n} valitsemalla etumerkit ja m sopivasti.
Aiheesta muualla

MathLinks[vanhentunut linkki]
Erik Gustafsson

Erik Gustafsson voi tarkoittaa seuraavia henkilöitä:
Erik Gustafsson, vuonna 1988 syntynyt ruotsalainen jääkiekkoilija
Erik Gustafsson, vuonna 1992 syntynyt ruotsalainen jääkiekkoilija
Erik Gustafsson (s. 1943), suomalainen pikajuoksija
Eric Gustafsson Stenbock (1538–1602), ruotsalainen valtaneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erik Gustafsson”, voi hakea sivunnimihaulla, laajalla sivunnimihaulla tai tekstihaulla.
Eduskunnan kirjasto

| Eduskunnan kirjasto |
| --- | --- |
 Eduskunnan kirjasto
Sijainti:  Helsinki
Perustettu:  1872
Eduskunnan kirjaston sisäänkäynti.
Eduskunnan kirjasto on eduskunnassa toimiva kaikille avoin eduskuntatiedon, oikeudellisen tiedon ja yhteiskuntatiedon erikoiskirjasto. Se hankkii kokoelmaansa eduskuntatyössä tarvittavaa kirjallisuutta ja muuta aineistoa sekä välittää tietoa eduskunnasta ja sen päätöksistä, laeista, oikeudesta ja yhteiskunnasta. Kirjasto on perustettu vuonna 1872, ja se on ollut kaikille avoin vuodesta 1913.
Kokoelmat

Kirjaston kokoelmiin kuuluu noin 530 000 nidettä ja lehtiä kirjastoon tulee noin 550. Aineisto on haettavissa Selma-kokoelmatietokannasta sekä Finnasta. Suurin osa aineistosta on lainattavaa. Kirjaston aineistoa voi pyytää kaukolainaksi omaan lähikirjastoonsa. Kirjasto on muun muassa Euroopan unionin, Euroopan neuvoston ja YK:n tallekirjasto. Kirjastosta löytyy esimerkiksi muiden maiden parlamenttiasiakirjoja, säädöskokoelmia, lakikirjoja ja tuomioistuinten ratkaisukokoelmia.
Kirjaston verkkosivuille on koottu kirjaston tietoasiantuntijoiden valitsemia luotettavia eduskuntatiedon, oikeudellisen tiedon ja yhteiskuntatiedon verkkolähteitä Suomesta ja maailmalta. Verkkosivuilla on muun muassa Kotimaisen oikeuskirjallisuuden haku, johon on koottu tietoa Suomea koskevista, Suomessa julkaistuista tai suomalaisten kirjoittamista oikeustieteellisistä kirjoista ja artikkeleista vuodesta 1982 lähtien.
Kirjaston tiloissa järjestetään säännöllisesti avoimia asiakaskoulutuksia kirjaston edustamilta tiedonaloilta, luentoja ja näyttelyitä.
Kirjaston yhteydessä toimivaan Eduskunnan arkistoon on talletettu eduskunnan alkuperäisasiakirjat säätyvaltiopäivistä lähtien.
Kirjaston johtajat

Kirjaston johtajina ovat toimineet seuraavat henkilöt:
Georg Jacob Rosenius 1872–1873
Robert Henrik Hermanson 1873–1879
Leonard von Pfaler 1879–1884
Nils Bernt Grotenfelt 1884–1906
Axel Herman Bergholm 1907–1949
Elsa Bruun 1949–1956
Henrik Schauman 1957–1979
Eeva-Maija Tammekann 1980–1993
Tuula H. Laaksovirta 1994–2007
Sari Pajula 2007–2017
Antti Virrankoski 2018–
Kirjaston hallitus

Kirjaston hallituksessa 31.12.2021 asti toimineet;
Pauli Kiuru, pj., kok. (Ruut Sjöblom, kok.)
Erkki Tuomioja, vara pj., sd. (varajäsenenään Jukka Gustafsson, sd.)
Eeva-Johanna Eloranta, sd. (Aki Lindén, sd.)
Jari Koskela, ps. (Sami Savio, ps.)
Pekka Aittakumpu, kesk. (Pasi Kivisaari, kesk.)
Kulttuuriasiainneuvos Leena Aaltonen (varajäsenenään johtava asiantuntija Leena Palmén )
Tutkimusjohtaja Kaijus Ervasti (varajäsenenään  akatemiaprofessori Johanna Niemi)
Professori Ilkka Ruostetsaari (varajäsenenään  professori Kimmo Grönlund)
Verkkopalveluasiantuntija Jani Stenvall (varajäsenenään  tietoasiantuntija Sari Koski)
Aiheesta muualla

Verkkosivu
Selma-kokoelmatietokanta
Laki Eduskunnan kirjastosta
Parlamenttikirjasto: Eduskunnan kirjaston blogi
Eduskunnan kirjasto Facebookissa
Eduskunnan kirjasto Twitterissä
Dune (videopeli)

| Dune |
| --- | --- |
Kehittäjä:  Cryo Interactive
Julkaisija:  Virgin Interactive
Ohjaaja:  Rémi Herbulot
Suunnittelija:  Rémi Herbulot ja Didier Bouchon
Säveltäjä:  Stéphane Picq
Ohjelmoija:  Rémi Herbulot
Pelisarja:  Dune
Julkaistu:  1992
Lajityyppi:  seikkailupeli
Pelimuoto:  yksinpeli
Ikäluokitus:  USK 6 
Alusta:  Amiga, DOS, Sega CD
Lisää peliartikkeleitaVideopelien teemasivulla
Dune on Cryo Interactiven kehittämä ja Virgin Gamesin julkaisema seikkailupeli, joka on julkaistu vuonna 1992 Amigalle, DOS:lle ja Sega CD:lle.
Peli perustuu Frank Herbertin kirjaan Dyyni.
Pelin arvosteluissa on kiinnitetty huomiota Stéphane Picqin ääniraitaan.
Pelaaminen

Peli yhdistää seikkailupeliä ja strategisia elementtejä.
Pelissä on myös managerointia ja hieman taistelua.
Pelaaja ohjaa Paul Atreidesia, joka tutustuu palatsin salaisuuksiin ja ansaitsee Fremenien luottamuksen. Fremen-heimoista voi tulla rohdon kerääjiä, sotilaita tai myöhemmin ekologeja. Rohtoa tarvitaan varusteiden hankintaan ja maksuksi keisarille, joka lähettää ryhmänsä tappamaan Paulin mikäli maksua ei tapahdu.
Kehitys

Pelin kehitys alkoi Cryo Interactivella vuonna 1989 ja se keskeytettiin vuonna 1990 johdon vaihduttua Virgin Interactivella. Virgin ei ollut tyytyväinen pelin estetiikkaan ja sen yhdistelmään seikkailua ja strategiaa, jonka johdosta lisenssi annettiin Westwood Studiosille Dune II:n kehitykseen. Cryo kuitenkin jatkoi pelin kehitystä salassa.
Peli perustuu Herbertin kirjaan, mutta osa sen estetiikasta on peräisin David Lynchin elokuvasovituksesta Dyyni. Pelin päähenkilö muistuttaa Kyle MacLachlania, joka esitti päähenkilöä Paul Atreidesia elokuvassa ja Pohjois-Amerikan julkaisussa on myös hänen kuvansa pelin kannessa.
Ääniraita

Pelin ääniraita on julkaistu nimellä Dune: Spice Opera.
Tilt-lehti (ranskalainen lehti) myönsi Stéphane Picqille Golden Tilt -palkinnon.
Vastaanotto

Peli on saanut CU Amiga -lehden arvostelussa arvosanaksi 83%.
Peli on saanut The One -lehden arvostelussa arvosanaksi 90%.
Peli oli kaupallinen menestys myyden 300 000 kappaletta vuoteen 1997 mennessä.
Aiheesta muualla

Dune MobyGamesissa (englanniksi)
Dune Hall of Light -sivustolla (englanniksi)
Erdmann Neumeister

Erdmann Neumeister
Erdmann Neumeister (12. toukokuuta 1671 Uichteritz – 18. elokuuta 1756 Hampuri) oli saksalainen luterilainen pappi, joka tunnetaan erityisesti kantaattien ja oratorioiden librettojen kirjoittajana.
Neumeister opiskeli Liepzigissa ja toimi valmistuttuaan pappina mm. Bibrassa  ja avustavana superindententtinä Eckartsbergin alueella. Vuodesta 1715 aina vuoteen 1755 hän oli Hampurin Jakobikirchen pääpastorina. Muiden säveltäjän ohella Johann Sebastian Bach on käyttänyt viittä Neumeisterin tekstiä kantaateissaan (kantaatit BWV 18, BWV 24, BWV 28, BWV 59, ja BWV 61).
Suomen evankelis-luterilaisen kirkon virsikirjassa on yksi hänen kirjoittamansa virsi, virsi 47 "Jeesus, kirkas tähteni". (Suom. Elias Lönnrot 1874. Virsikirjaan 1886. Uud. ja säk. 5 komitea 1937, 1984). Ruotsin kirkon virsikirjassa on myös yksi hänen kirjoittamansa virsi, virsi 69 "Nimeen Jeesuksen sain kasteen". (Suom. Anna-Maija Raittila 1998).
Aiheesta muualla

Wikimedia Commonsissa on kuvia tai muita tiedostoja aiheesta .
Bach's libretists: Erdmann Neumeister
Ely (Yhdistynyt kuningaskunta)

| Ely Ely |
| --- | --- |
 Elyn katedraali.
 fiEly 
 52°23′53″N, 0°15′43″E 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Cambridgeshire
Hallintopiiri:  East Cambridgeshire
Maantiede
Kokonaispinta-ala:  4,77 km²
Väestö
Väkiluku (2018):  20 321
Väestötiheys:  4 260 as./km²
 www.cityofelycouncil.org.uk 
Ely ['iːli] on noin 20 000 asukkaan katedraalikaupunki (city) ja 22 000 asukkaan kunta (civil parish) Cambridgeshiren kreivikunnassa Itä-Englannissa, 27 kilometriä Cambridgestä koilliseen. Sen tunnettu historia alkaa vuodesta 673, jolloin Elyn saarelle perustettiin luostari. Nimen sanotaan tulleen ankeriaista (engl. eel), joita oli runsaasti Elyä ympäröineiden the Fensin suoalueiden lammissa. Suot kuivatettiin 1600-luvulla, jolloin Elyn saarimainen eristyneisyys lakkasi.
Elyn katedraali on suuri hiekkakivirakennus, jonka rakentaminen aloitettiin 1083. Katedraali valmistui vuonna 1351.
Ely on merkittävä rautateiden risteysasema, josta on suorat yhteydet Cambridgeen ja Lontooseen, mutta myös muualle East Angliaan, Midlandsiin ja Luoteis-Englantiin.
Oliver Cromwell asui vuosia Elyssä. Hänen vanhassa kotitalossaan toimii nyt kaupungin  matkailuneuvontapiste.
Dr. Alban

| Dr>  Alban |
| --- | --- |
 Dr. Alban vuonna 2018.
Henkilötiedot
Koko nimi:  Alban Uzoma Nwapa
Syntynyt: 26. elokuuta 1957 (ikä 67) Oguta, Brittiläinen Nigeria
Muusikko
Taiteilijanimi:  Dr. Alban
Laulukielet:  englanti
Tyylilajit:  eurodance, reggae, dancehall, rap
Levy-yhtiöt:  Dr. Records BMG Ariola
Aiheesta muualla
Kotisivut
  [ Muokkaa Wikidatassa ] [ ohje ]  
Dr. Alban (oikealta nimeltä Alban Uzoma Nwapa, s. 26. elokuuta 1957 Oguta, Brittiläinen Nigeria) on nigerialaissyntyinen ruotsalainen eurodance/rap/reggae -artisti. Hänet tunnetaan erityisesti eurodancen klassikkokappaleisiin kuuluvasta ”It’s My Life” -hittikappaleesta, joka nousi vuonna 1992 monissa maissa listaykköseksi. Hänen albumeitaan on myyty yli 5 miljoonaa, ja singlejä yli 6 miljoonaa kappaletta.
Dr. Alban kävi koulua hammaslääkäriksi, mistä tulee hänen taiteilijanimensä.
Dr. Albanin taustalaulajana keikoilla on toiminut jo 2010-luvun alkupuolelta lähtien suomalainen Henna Peltonen.
Elämäkerta

Alban Uzoma Nwapa syntyi Ogutassa Brittiläisessä Nigeriassa 26. elokuuta 1957. Hänen syntyessään perheessä oli kymmenen lasta. Hänen isänsä oli hammaslääkäri. Alban kävi Christ The King Collegea Nigerian Abassa. Suurimman osan ajastaan Alban vietti kotikaupungissaan Ogutassa. Hän kuunteli nuorena Fela Kutia ja James Brownia. 23-vuotiaana hän muutti Tukholmaan opiskellakseen hammaslääkäriksi. Tukholmassa hän alkoi tehdä myös musiikkia ja hän toimi DJ:nä Alphabet Streetin yökerhossa.
Diskografia > Albumit

Hello Afrika (1991)
One Love (1992)
Look Who’s Talking (1994)
Born in Africa (1996)
I Believe (1997)
The Very Best of 1990–1997 (1997)
Prescriptions (2000)
Back to Basics (2007)
The Ultimate Collection 1990–2014 (2014)
Diskografia > Singlet

| Vuosi | Single | Listasijoitus> AUT | Listasijoitus> CH | Listasijoitus> GER | Listasijoitus> UK | Listasijoitus> SWE | Listasijoitus> EGY |
| --- | --- | --- | --- | --- | --- | --- | --- |

| 1990 | ”Hello Afrika” (Feat. Leila K) | 1 | 5 | 2 | - | 5 | - |

| 1991 | ”Sing Shi-Wo-Wo (Stop the Pollution)” | 16 | 13 | - | - | 36 | - |

| 1990 | ”No Coke” | 2 | 3 | 3 | - | 1 | - |

| 1991 | ”(We Are One Family) U & Mi” | 11 | 9 | 14 | - | 20 | - |

| 1992 | ”It’s My Life” | 1 | 2 | 1 | 2 | 1 | 1 |

| 1992 | ”It’s My Life (Raggadag Remix)” | 2 | - | - | - | - | - |

| 1992 | ”One Love” | 9 | 11 | 7 | 45 | 19 | 3 |

| 1993 | ”Sing Hallelujah” | 7 | 4 | 4 | 16 | 6 | 1 |

| 1994 | ”Look Who’s Talking” | 3 | 6 | 3 | 55 | 2 | 2 |

| 1994 | ”Away From Home” | 12 | 26 | 25 | 42 | 24 | 10 |

| 1994 | ”Let the Beat Go on” | 23 | - | 18 | - | 17 | - |

| 1995 | ”Sweet Dreams” (feat. Swing) | - | - | - | 59 | - | - |

| 1995 | ”This Time I’m Free” | 23 | 32 | 27 | - | 3 | - |

| 1996 | ”Born in Africa” | 31 | 47 | - | - | 11 | - |

| 1996 | ”Hallelujah Day” | 35 | - | - | - | 30 | - |

| 1997 | ”Long Time Ago” | 21 | - | - | - | - | - |

| 1997 | ”Mr. DJ” | 21 | - | 70 | - | - | - |

| 1998 | ”Papaya Coconut” (feat. Kikki Danielsson) | - | - | - | - | - | - |

| 1999 | ”Colour the World” (feat. Sash! & Inka Auhagen) | - | 39 | 39 | 15 | 54 | - |

| 2000 | ”Because of You” | - | - | - | - | - | - |

| 2000 | ”What Do I Do” | - | - | - | - | 43 | - |

| 2002 | ”I Like to Move It” (feat. DJ Aligator) | - | - | - | - | - | - |

| 2003 | ”Work Work” | - | - | - | - | 13 | - |

| 2004 | ”Sing Hallelujah Recall 2004” | - | - | - | - | - | - |

| 2005 | ”Sing Hallelujah (Remix)” (feat. Yamboo) | - | - | 74 | - | - | - |

| 2007 | ”Somebody Call My Name (Habibi)” (feat. Melissa) | - | - | - | - | - | 6 |

| 2007 | ”Don’t Joke With Fire” | - | - | - | - | - | - |

| 2008 | ”I Love the 90’s” (feat. Haddaway) | - | - | - | - | - | - |

| 2008 | ”My Cool” (feat. Al Azif & Adam Tensta) | - | - | - | - | - | - |
| 2009 | ”Carolina” (feat. Charlie boy) | - | - | - | - | - | - |
Aiheesta muualla

Kuvia tai muita tiedostoja aiheesta Dr. Alban Wikimedia Commonsissa
Dr. Albanin viralliset kotisivut (englanniksi)
El Grande’s Saloon

| El Grande's Saloon Los Bastardos Finlandeses |
| --- | --- | --- |

Studioalbumin tiedot
 Julkaistu: 2009
 Kesto: 31.30
 Levy-yhtiö: Soundstation Finland
muut julkaisut
| Return of El Diablo 2008 | El Grande's Saloon 2009 | Saved By Rock'n'Roll 2011 |
El Grande's Saloon on Los Bastardos Finlandeses -yhtyeen kolmas albumi, joka julkaistiin 2009.
Kappaleet

Motor Rock Meltdown – 2.48
Fisherman´s Wife – 3.31
All my Amigos – 3.18
Costa del Crime – 3.24
El Grande Rides Again – 3.09
No Way Out – 2.25
Go-Go girl – 2.59
Rock Police – 3.07
Another Tequila – 3.25
El Grande´s Saloon – 3.19
Arviot

Desibeli.net:
Soundi:
Dorothea Wierer

| Dorothea Wierer |
| --- | --- |
 Wierer Oberhofin osakilpailussa vuonna 2018.
Henkilötiedot
Syntynyt: 3. huhtikuuta 1990 (ikä 34) Bruneck, Italia
Kansalaisuus:  italialainen
Ampumahiihtäjä
Pituus:  158 cm
Paino:  57 kg
Laji:  ampumahiihto
Sukset:  Rossignol
Kivääri:  Anschütz
Ammattilaistiedot
Maailmancup- debyytti:  2009
Olympialaiset
Joukkueet:  2 (2014, 2018)
Mitalit:  3 (0 kultaa)
Maailmanmestaruuskilpailut
Joukkueet:  8 (2011, 2012, 2013, 2015, 2016, 2017, 2019, 2020)
Mitalit:  10 (3 kultaa)
Maailmancup
Kaudet:  10 (2010/2011–)
Yksilölliset voitot:  16
Kaikki voitot:  21
Yksilölliset palkintosijat:  50
Kaikki palkintosijat:  77
Lajitittelit:  6 (2015–2016, 2 × 2018–2019, 2 × 2019–2020, 2020–2021)
 Tietolaatikko päivitetty 16. joulukuuta 2023 
Aiheesta muualla
IBU
| Mitalit> Maa:   Italia.Naisten ampumahiihto. Olympialaiset  | Mitalit> Maa:   Italia.Naisten ampumahiihto. Olympialaiset  | Mitalit> Maa:   Italia.Naisten ampumahiihto. Olympialaiset  | Maa:   Italia> Naisten ampumahiihto. |
| --- | --- | --- | --- |
|  Pronssia | Sotši 2014 | sekaviesti |  |
|  Pronssia | Pyeongchang 2018 | sekaviesti |  |
|  Pronssia | Peking 2022 | pikakilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Östersund 2019 | yhteislähtö |  |
|  Kultaa | Anterselva 2020 | takaa-ajo |  |
|  Kultaa | Anterselva 2020 | normaalimatka |  |
|  Kultaa | Oberhof 2023 | viesti |  |
|  Hopeaa | Oslo 2016 | takaa-ajo |  |
|  Hopeaa | Östersund 2019 | sekapariviesti |  |
|  Hopeaa | Anterselva 2020 | yhteislähtö |  |
|  Hopeaa | Anterselva 2020 | sekaviesti |  |
|  Hopeaa | Oberhof 2023 | sekaviesti |  |
|  Pronssia | Nové Město 2013 | viesti |  |
|  Pronssia | Kontiolahti 2015 | viesti |  |
|  Pronssia | Östersund 2019 | sekaviesti |  |
Dorothea Wierer (s. 3. huhtikuuta 1990) on italialainen ampumahiihtäjä ja kolminkertainen maailmanmestari. Hän puhuu äidinkielenään saksaa ja on kotoisin saksankieliseltä alueelta Etelä-Tirolista.
Nuorten arvokilpailut

Vuonna 2008 Ruhpoldingissa järjestetyissä nuorten MM-kilpailuissa Wierer voitti normaalimatkalla kultaa ja oli Italian viestijoukkueessa pronssimitalilla. Seuraavana vuonna Canmoressa hän voitti kultaa takaa-ajossa ja sai viestipronssia. Vuonna 2011 Nové Městossa pidetyissä kilpailuissa Wierer voitti kultaa normaalimatkalla, pikakilpailussa ja takaa-ajossa. Viestissä hänen joukkueensa saavutti hopeaa.
Aikuisten arvokilpailut

Ensimmäisissä aikuisten arvokisoissaan, ampumahiihdon MM-kilpailuissa 2011 hän oli viestissä viides, takaa-ajossa yhdeksäs, yhteislähtökilpailussa 21:s ja pikakilpailussa 28:s. Nové Měston MM-kilpailuissa 2013 hän hiihti avausosuuden pronssia saaneessa Italian viestijoukkueessa. Pikakilpailussa hän oli 21:s. Sotšin olympialaisissa 2014 Wierer oli pikakilpailun kuudes, takaa-ajon 17:s ja yhteislähdön 25:s. Sekaviestistä hän voitti pronssia yhdessä Italian joukkueen kanssa. Kontiolahden MM-kilpailuissa 2015 hän hiihti ankkuriosuuden Italian saadessa pronssia naisten viestissä. Lisäksi hän sijoittui normaalimatkalla neljänneksi, pikakilpailussa 20:nneksi ja takaa-ajossa yhdeksänneksi.
Wierer sijoittui Oslon MM-kilpailuissa 2016 pikakilpailussa viidenneksi. Takaa-ajossa hän sijoittui toiseksi. Hopeamitali on Wiererille ensimmäisen henkilökohtainen arvokisamitali. Normaalimatkalla hän oli kahdeksas. Hochfilzenin MM-kilpailuissa 2017 hän sijoittui yhteislähdössä kahdeksanneksi, takaa-ajossa kymmenenneksi ja normaalimatkalla 16:nneksi. Pyeongchangin olympialaisissa 2018 hän hiihti toisen osuuden pronssia saaneessa Italian sekaviestijoukkueessa. Yhteislähtökilpailussa hän oli kuudes, normaalimatkalla seitsemäs, takaa-ajossa 15:s, pikakilpailussa 18:s ja naisten viestissä yhdeksäs. Östersundin MM-kilpailuissa 2019 hän voitti yhteislähdön maailmanmestaruuden, saavutti hopeaa ensimmäistä kertaa arvokisaohjelmassa olleessa sekapariviestissä ja pronssia sekaviestissä. Normaalimatkalla hän sijoittui kahdeksanneksi, pikakilpailussa kymmenenneksi ja takaa-ajossa 20:nneksi.
Wierer saavutti Anterselvan MM-kilpailuissa 2020 kultaa takaa-ajossa ja normaalimatkalla sekä hopeaa sekaviestissä ja yhteislähdössä. Pikakilpailussa hän oli seitsemäs. Pokljukan MM-kilpailuissa 2021 hän sijoittui takaa-ajossa neljänneksi, yhteislähdössä kahdeksanneksi ja normaalimatkalla yhdeksänneksi. Pekingin olympialaisissa 2022 Wierer saavutti ensimmäisen henkilökohtaisen olympiamitalinsa oltuaan pikakilpailussa pronssilla. Takaa-ajossa hän oli kuudes, normaalimatkalla 18:s ja yhteislähdössä 22:s. Oberhofin MM-kilpailuissa 2023 Wierer hiihti toisen osuuden kultaa voittaneessa Italian naisten viestijoukkueessa. Lisäksi hän saavutti sekaviestissä hopeaa sekä oli takaa-ajossa yhdestoista, yhteislähdössä neljästoista ja normaalimatkalla viidestoista. Nové Měston MM-kilpailuissa 2024 hän sijoittui pikakilpailussa kymmenenneksi ja normaalimatkalla 14:nneksi.
Muut kilpailut

Wierer saavutti Ridnaun-Val Ridannan EM-kilpailuissa 2011 nuorten takaa-ajokilpailussa kultaa ja pikakilpailussa hopeaa sekä naisten viestissä hopeaa. Hän voitti rulla-ampumahiihdon pikakilpailun maailmanmestaruuden Forni Avoltrissa 2013.
Aiheesta muualla

Kuvia tai muita tiedostoja aiheesta Dorothea Wierer Wikimedia Commonsissa